МОДЕЛ УГОВОРА – Партија 2

УГОВОР
О НАБАВЦИ НАФТНИХ ДЕРИВАТА - EVRO PREMIUM BMB 95

Закључен  између:

РАЗВОЈНE АГЕНЦИЈE СРБИЈЕ, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: Наручилац), 

и

__________________________________, са седиштем у _________________________, ул. _______________________________, бр. ________, матични број: ___________________________, ПИБ: __________________; рачун број: ______________________________ код ______________________ банке, кога заступа ____________________________ (у даљем тексту: Добављач). 

Заједнички назив: Уговорне стране

Члан 1.

Уговорне стране констатују:

[bookmark: _GoBack]- да је Наручилац, на основу члана 91. Закона о јавним набавкама („Сл. гласник РС” бр. 91/2019 и 92/2023), Правилника о садржини конкурсне документације у поступцима јавних набавки („Службени гласник РС” бр. 21/2021), Одлуке о спровођењу поступка јавне набавке број IZ-1-06-405-40/2026-2 oд 13.07.2026. године и на основу јавног позива за подношење понуда за набавку нафтних деривата број 0002/2026, спровео отворени поступак јавне набавке;   

-  да је Добављач доставио понуду, која се налази у прилогу овог уговора и његов је саставни део;

- да понуда Добављача у потпуности одговара опису и техничким карактеристикама (спецификацијама) предмета јавне набавке из конкурсне документације, која се налази у прилогу овог уговора и његов је саставни део;

-  да је Наручилац у складу са чланом 151. Закона о јавним набавкама и Одлуком о додели уговора број _________________ (попуњава Наручилац), изабрао Добављача, чиме су се коначно стекли услови за закључење уговора.

ПРЕДМЕТ УГОВОРА
Члан   2.

Предмет овог уговора је набавка горива за службена моторна возила и то: безоловни бензин EVRO PREMIUM BMB 95 (у даљем тексту: гориво) на територији Републике Србије, путем картица за гориво Добављача, у свему у складу са техничком спецификацијом, одредбама овог уговора и прилозима који чине саставни део овог уговора.



ВРЕДНОСТ УГОВОРА
Члан   3.

Укупна вредност Уговора је 2.500.000,00 (словима: два милиона и петсто хиљада) динара без ПДВ-а.

Цена уговорене врсте горива се утврђује и може се мењати у току трајања овог уговора, у складу са важећим, релевантним законима, подзаконским актима, правилницима и уредбама, као и у складу са одлукама Добављача донетим на основу кретања цена горива на тржишту Републике Србије и важећег ценовника Добављача. Испоручено гориво Добављач ће фактурисати по цени која важи на дан преузимања горива. 

Плаћања по уговору у 2026. години вршиће се до нивоа средстава обезбеђених Финансијским планом Наручиоца за 2026. годину за ове намене. Обавезе Наручиоца које доспевају у наредне две буџетске године биће реализоване највише до износа финансијских средстава која ће Наручиоцу бити одобрена за те године.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

РОКОВИ И НАЧИН ПЛАЋАЊА 
Члан   4.

Плаћање ће се вршити по извршеном утрошку горива, на основу фактуре коју Добављач испоставља Наручиоцу за реализоване трансакције путем картица за гориво.

Добављач ће Наручиоцу испостављати фактуру једном месечно, за гориво преузето у обрачунском периоду, уз достављање спецификације утрошка горива путем картица за гориво.

Наручилац се обавезује да изврши плаћање у року од 45 (четрдесет пет) дана од дана испоставе фактуре.

Наручилац може преузимати гориво путем картица за гориво у складу са условима овог уговора, без обавезе авансне уплате средстава.

СРЕДСТВО ОБЕЗБЕЂЕЊА
Члан 5.

Уговорне стране су сагласне да ће Добављч у року од 10 (десет) дана од дана закључења овог уговора као средство финансијског обезбеђења за добро извршење посла предати Наручиоцу: 
1.  оригинал бланко меницу чији је број наведен у меничном овлашћењу, потписану од стране овлашћеног лица Добављача у складу са картоном депонованих потписа и попуњену у складу са прописима, плативу на први позив. Средство обезбеђења за добро извршење посла, односно меница издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока важења Уговора. 
2.  менично овлашћење, потписано од стране овлашћеног лица Добављача у складу са картоном депонованих потписа, 
3.  доказ о регистрацији менице, 
4. копију картона депонованих потписа, издату од стране пословне банке Добављача.

У случају неизвршавања, неблаговременог или неуредног извршавања уговорних обавеза од стране Добављача, Наручилац има право да активира средство финансијског обезбеђења за добро извршење посла, без посебног обавештења Добављача.

ОБАВЕЗЕ НАРУЧИОЦА 
Члан   6.

Наручилац прихвата сва права и обавезе утврђене Општим правилима и условима за издавање и коришћење картица Добављача, која чине саставни део Уговора.

Наручилац ће доставити Добављачу податке о возилима, лицима и лимитима за све картице које је потребно да изда Добављач.

У циљу реализације уговорних обавеза, Наручилац и Добављач дужни су да у року од 10 (десет) дана од дана почетка примене овог уговора одреде лица за комуникацију и о томе обавесте другу уговорну страну путем електронске поште.
ОБАВЕЗЕ ДОБАВЉАЧА
Члан 7.

Добављач се обавезује да за потребе Наручиоца омогући набавку горива за моторна возила на бензинским станицама Добављача у Републици Србији путем картица за гориво Добављача, у складу са списком бензинских станица Добављача који су у прилогу овог уговора.

Добављач ће, по потписивању Уговора и пријема података из члана 6. став 2. овог уговора, доставити Наручиоцу важеће картице за гориво.

ИЗДАВАЊЕ И УПОТРЕБА КАРТИЦА ЗА ГОРИВО

Члан 8.

Картица за гориво је средство евидентирања купопродајних трансакција горива које врши Наручилац.

Картице за гориво се издају Наручиоцу у складу са одредбама овог уговора и прилозима који чине његов саставни део.

Наручилац одређује дневни и/или месечни лимит по свакој картици за гориво.

Наручилац се обавезује да картице за гориво чува са дужном пажњом како не би дошло до злоупотребе или губитка исте. Наручилац се обавезује да у случају губитка, крађе или уништења картице за гориво, о томе обавести Добављача у писаној форми. Добављач се обавезује да по пријему обавештења о губитку, крађи или уништењу картице за гориво, исту утврди неважећом.

Уколико се Наручилац не придржава одредби овог уговора, Добављач задржава право блокирања и одузимања свих картица за гориво.

КВАЛИТЕТ ГОРИВА
Члан 9.

Добављач гарантује квалитет испорученог горива одређен прописима SRPS, а у складу са Правилником о техничким и другим захтевима за течна горива нафтног порекла („Службени гласник РС “, бр. 150/2020, 127/2021, 129/2022 и 104/2023 – др.правилник) и Правилником о техничким и другим захтевима за течна горива нафтног порекла („Службени гласник РС “, бр. 104/2023, 21/2024, 94/2024, 106/2024 и 101/2025).


ПРАВНО ДЕЈСТВО И ВАЖЕЊЕ УГОВОРА

Члан 10.

[bookmark: _Hlk54009423]Овај уговор ступа на снагу даном потписивања од стране овлашћених лица уговорних страна, а примењује се након истека трајања уговора који Наручилац већ има закључен по спроведеној јавној набавци у 2024. години, чији предмет је истоврстан предмету из члана 2. овог уговора.
 
Уговор се закључује на период од две године од дана почетка његове примене, а може престати да важи и раније, уколико у наведеном временском периоду вредност извршених услуга досегне износ укупне уговорене вредности из члана 3. овог уговора. 
     
РАСКИД УГОВОРА
Члан 11.

У случају да Добављач не врши своје обавезе утврђене овим уговором, Наручилац има право на једнострани раскид Уговора.

У случају да било која од Уговорних страна сматра да постоји повреда уговорних обавеза, дужна је да писаним путем о томе обавести другу уговорну страну у року од 5 (пет) дана од дана сазнања за настанак повреде.

Уговорне стране могу споразумно раскинути Уговор. Писаним актом о споразумном раскиду Уговора, Уговорне стране ће регулисати међусобна права и обавезе доспеле до момента раскида уговора.

Уколико Наручилац претпи штету услед неиспуњења уговорних обавеза, а која је изазвана од стране Добављача, Добављач је дужан да надокнади Наручиоцу штету у целости.

ВИША СИЛА
Члан 12.

Уговорне стране се ослобађају одговорности у случају дејства више силе: поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи или предвидети, а који у потпуности или делимично спречавају Уговорне стране да изврше уговорне обавезе.

Добављач се ослобађа одговорности у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтних деривата, кваровима, или непланираним ремонтима рафинерија или нафтовода и сличним догађајима.

ЗАВРШНЕ ОДРЕДБЕ
Члан   13.

Све евентуалне спорове у вези овог уговора Уговорне стране ће покушати да реше споразумно. У случају да се исти не могу решити договором, спор ће решавати пред Привредним судом у Београду.



Члан   14.

За све што овим уговором није предвиђено примењују се одговарајуће одредбе Закона о јавним набавкама и Закона о облигационим односима.

Члан 15.

Измене и допуне овог уговора могу се вршити у складу са Законом о јавним набавкама, и то  у писменој форми и уз обострану сагласност Уговорних страна.

Члан   16.

Овај уговор је сачињен  у 4 (четири) истоветна примерка, по 2 (два) за сваку Уговорну страну.




                   За Наручиоца                                      	                           За Добављача

   ____________________________                                  __________________________
     Радош Газдић, в.д. директора    

